สอบถามค่ะก่อนหน้านี้คือทานยาคุมแบบ28เม็ดค่ะแต่ว่าเม็ดสุดท้าเดินทางไปต่างจังหวัด​แล้วลืมกิน จะเริ่มแผงใหม่เม็ดแรกตอนนี้ลืมทานเม็ดแรกมา3วันแล้วค่ะ คือตอนนี้ต้องทานยังไงคะ
สวัสดีค่ะ ยาคุมกำเนิดที่มีชนิด 28 เม็ด ส่วนใหญ่จะมีเม็ดยาที่เป็นฮอร์โมนใน 21 เม็ดแรก และเป็นเม็ดแป้งหรือเม็ดที่ไม่มีฮอร์โมนใน 7 เม็ดสุดท้าย ดังนั้น การลืมทานยาคุมเม็ดที่ 28 ซึ่งเป็นเม็ดแป้ง จึงไม่ได้ส่งผลต่อประสิทธิภาพในการคุมกำเนิดแต่อย่างใดแต่หากไม่ได้เริ่มทานยาคุมกำเนิดแผงใหม่ในวันต่อไป และลืมไป 3 วันแล้ว หากมีเพศสัมพันธ์ ก็จะมีโอกาสตั้งครรภ์ได้ แต่หากยังไม่ได้มีเพศสัมพันธ์ ก็ให้เริ่มต้นทานยาคุมแผงใหม่ได้เลย เพียงแต่ในช่วง 7 วันแรก ควรงดการมีเพศสัมพันธ์ หรือใช้ถุงยางอนามัยไปก่อน เพื่อรอให้ยาคุมได้เริ่มออกฤทธิ์ใหม่ค่ะ